La piel que habito

La piel que habito () estas hispana filmo de 2011 reĝisorita de Pedro Almodóvar. La filmado finiĝis en 2010,«Pedro Almodóvar finaliza el rodaje de “La piel que habito” tras más de cuatro meses», artikolo en ElMundo.es de 7a de januaro 2011.  kaj premiero okazis la 2an de septembro 2011. Temas pri adaptaĵo de la romano Mygale de la franca verkisto Thierry Jonquet. 

Ĝi estas la 18a filmo de Almodóvar kaj ricevis diversajn premiojn, inter kiuj kvar Goja-premioj (inter kiuj, al la plej bona protagonista aktorino) kaj la brita BAFTA al la plej bona eksterlanda filmo. La filmo estis parto de la oficiala elekto de la 64a Festivalo de Cannes en 2011. 

La ĉefaj aktoroj estis Antonio Banderas, Elena Anaya, Marisa Paredes kaj Blanca Suárez. 

Intrigo

En Toledo, en 2012, la doktoro Robert Ledgard (Antonio Banderas), prilaboras sintezan haŭton, nome revolucia tekniko kiu plibonigas lian reputacion. Sed estas sekreto pri la testoj kiujn li faras ĉe kobaja virino, nome Vera, kiu loĝas enfermita en lia bieno en la regiono de Toledo. La rilato inter la kuracisto kaj lia pacientino estas problemo por la nura persono kiu kunkonas la sekreton: nome Marilia, la fidela servistino de la kirurgo. 

Geaktoraro kaj roluloj
 Antonio Banderas - Robert Ledgard.
 Elena Anaya - Vera Cruz.
 Marisa Paredes - Marilia.
 Jan Cornet - Vicente.
 Susi Sánchez - patrino de Vicente.
 Bárbara Lennie - Cristina.
 Roberto Álamo - Zeca.
 Blanca Suárez - Norma Ledgard.
 Ana Mena - Norma Ledgard (infana).
 Fernando Cayo - psikiatro de Norma.
 José Luis Gómez - estro de Robert.
 Eduard Fernández - Fulgencio.

Referencoj

 Eksteraj ligiloj 
 oficiala retejo
 La piel que habito Especial RTVE.es; filmetoj, muziko kaj fotaroj.
 kritiko 
 Estudio (en angla) 



Kategorio:Hispanaj filmoj
Kategorio:Filmoj aperintaj en 2011
Kategorio:Dramaj filmoj
Kategorio:Filmoj pri medicino
Kategorio:Psikologiaj filmoj
Kategorio:Kirurgio
Kategorio:Verkaĵoj pri seksperforto